ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት እስራኤል ኣብ እምባ ሶይራ ናይ ስለያ መደበር ኣለዋ ንዝብል ጸብጻብ ኤርትራ ነጺጋቶ 8 መስከረም 2020 ምንጪ ስእሊ, Inpho መግለጺ ስእሊ, ሚኒስትር ዜና ኤርትራ ኣቶ የማነ ገረብመስቀል እስራኤል ካብ 2016 ጀሚራ ኣብ ኤርትራ ምስጢራዊ መደበር መስሪታ ከም ዘላ ሓደ ሪቻርድ ሲልቨርስተይን ዝተባህለ እስራኤላዊ 'ብሎገር' ኣብ መርበብ ሓበሬታኡ ኣስፊሩ'ሎ። እቲ ንመጻብቦ ባብ ኣል-ማንዳብ ንምክትታል ዝዓለመ መደበር፡ "ካብ ርእሰከተማ እታ ሃገር፡ ኣስመራ፡ ወጺእካ ኣብ ዝርከብ ኣብታ ሃገር ዝዓበየ ጎቦ፡ እምባ ሶይራ" ከምዝርከብ ጠቒሱ። እንተኾነ ግና፡ ሚኒስትር ዜና ኤርትራ ኣቶ የማነ ገረብመስቀል እቲ ጸብጻብ ንምድንጋር ዝዓለመ'ዩ ብምባል ነጺግዎ። "እዚ ብገለ ናይ ስለያ ትካላት ኮነ ተባሂሉ ዝተዘርገሐ ግጉይ ሓበሬታ እዩ። ምስ ግዜ'ውን እቲ ቦታ እናተቐያየረ መጺኡ'ሎ፤ ፈለማ [ዴሴት] ዳህላክ ነይሩ፡ ሕጂ ድማ ናብ እምባ ሶይራ ዓብዩ ኣሎ" ክብል ኣብ ትዊተር መልሲ ሂቡሉ። ኤርትራ ምስ ሩስያ ወታሃደራዊ መዓስከር ናይ ምህናጽ ስምምዕ ከምዘይገበረት ኣፍሊጣ ስለምንታይ ኢትዮጵያ ሓይሊ ባሕሪ ክትሃንጽ ትህቅን?
